[ca] A mitjan segle XIV, es va potenciar l'explotació minera de l'argent al comtat de les Muntanyes de Prades i baronia d'Entença. Aquest domini comtal, creat l'any 1324, conformava un conjunt territorial i senyorial indivisible sota la regència d'un únic senyor. En aquest marc ampli, l'explotació del metall noble es va desenvolupar especialment al voltant de la ciutat que exercia la capitalitat administrativa del domini: Falset (el Priorat, Catalunya). De fet, hi va haver un boom de l'explotació d'argent en una zona de llarga tradició minera en la producció, sobretot, de plom. Precisament, l'explotació de la galena i el plom s'estenia i havia estat important des d'antic al territori que abraça l'àrea del Molar–Bellmunt–Falset. El responsable que es focalitzessin els esforços en l'explotació de l'argent en aquesta zona a mitjan segle XIV va ser, sens dubte, el segon comte de Prades: l'infant Pere d'Aragó, fill del monarca Jaume II d'Aragó i Blanca d'Anjou. El qual, de fet, va ser comte de les Muntanyes de Prades des del 1342 fins al 1358. Així doncs, en la present tesi doctoral, es treballen diversos aspectes relacionats amb l'activitat minera i metal·lúrgica de l'argent que es va desenvolupar a Falset mentre va ser comte de Prades l'infant Pere. De fet, el tema s'aborda de forma exhaustiva i des d'una perspectiva àmplia. Ara bé, per centrar el treball, s'analitzen tres àmbits temàtics bàsics: la regulació normativa de l'explotació de l'argent, la gestió i organització estructural de l'activitat i, finalment, la producció de les mines. Així, essencialment a partir de la transcripció i l'anàlisi acurat de documentació conservada a l'Arxiu Ducal de Medinaceli a Catalunya, s'articulen els diferents apartats. Els quals van desgranant cadascun dels temes tractats.

[en] In the mid 14th century, silver mining exploitation was boosted and strengthened in the County of Prades Mountains and Barony of Entença. This dominion, which was created in 1324, was a territorially and lordly indivisible ensemble under the rule of only one lord. In this broad frame, the noble metal exploitation was specially developed in the zone of influence of Falset (Priorat, Catalonia). This city was the administrative capital of the wide dominion. In fact, there was a boom in silver exploitation in an area where lead production, above all, had been developed for a long time. Precisely, galena and lead exploitation had been important in the area made up of Molar–Bellmunt–Falset territory, where this activity had been present since Prehistory. Without a doubt, the second count of Prades was the main responsible for focusing all the efforts in silver exploitation in this area in the mid 14th century. He is usually called Infante Peter of Aragon, because he was King James II of Aragon and Blanca of Anjou's son. In fact, this infante was count of Prades Mountains from 1342 to 1358. Therefore, the present doctoral thesis deals with several aspects related to silver mining and metallurgy which were developed in Falset while Infante Peter was count of Prades. Actually, this subject is covered in a thorough way and from a broad perspective. Nevertheless, three main issues are analysed in order to focus attention on this subject: silver exploitation ordinances, administration and structural organization of the activity and, finally, mines production. In this way, the different book sections are primarily organised using the information obtained by transcribing and studying documents from Medinaceli's Ducal Archive in Catalonia.